Ła ła ze na nave imajinaria che ła conpare sol manga , scrito e dizenjà dal mistro japoneze Eiichirō Oda. Inte el contesto naradivo de l'òpara ła ze ła segonda e atuałe nave de ła Ciurma del Capel de Paja, e ła vien anca ciamà senplisemente . Ła ze stà projetada e costruìa da Franky col juto de i mejo mistri d'asa de Water Seven: el carpentier, daspò de vérgheła donà a i , el se ga convinto łu steso a nar rento inte ła ciurma. A confronto de tante altre navi de i pirati ła no ła ze mìa ła pì granda, soratuto respeto a łe navi de i Cuatro Inperadori, via de tut ła ze de łe dimension juste pa' na ciurma de 9 parsone e col tenpo ła se ga demostrà una de łe navi pì vełosi e zgagie che se pol catar pa' i mari. Ła ze stà costruìa da Franky doparando el presiozo e costozo łenjo del Àlbaro Tezoro de Adamo che el ze renomà par èsar rezistente asè. I schei che i ze stà pagài par 'sto łenjo i jera coełi de ła ciurma che inisialmente Franky łi gheva robài a Uzop. Co 'sto tipo de łenjame presiozo jera costruìa anca ła Oro Jackson, a dir ła nave de ła ciurma de Gold D. Roger, el Re de i Pirati . Da'l ponto de vista tècnego 'sta nave ła ze un brigantin grando almanco el dopio de coeło che jera ła Going Merry. Ła ga du àlbari bełi alti che i porta de łe vełe cuadrade e a pupa A ghe ze anca na veła de mezana; ła łinea del scafo ła ze asè retondada e ła recorda un mezo sguso de noza. Na caratarìstega tìpega del aspeto de ła ła ze ła połegia che ła ga na fegura granda de łion co ła criniera somejante a i petałi de un fior o anca a i raji del sołe: fazendo jirar 'sta criniera cofà un zventołon A se pol far móvar indrìo ła nave. Ła boca del łion ła sconde un canon asé potente, ciamà el canon , che el se mostra cuande che vien spałancà ła boca. Da rente de ła połegia, una par banda, A se cata łe du àncore che łe ze fate a forma de sata de łion. El projeto de ła el ga tenjesto conto de łe ezijense de tuti i menbri de ła ciurma de i e donca ła ze ben struturada co spasi e łocałi indóe che onjun el pol pasar el tenpo durando ła navigasion. In partigołare A se cata: a łeveło del ponte de coverta A se cata un sałon grando ciamà : el ze na sorta de zona co un divano łongo e dadrìo un acuaro indóe che ghe noa rento i pesi pescài da ła ciurma, senpre prunti par èsar cuzinài da Sanji; al łeveło suparior A ghe ze ła sała da pranso granda co ła cuzina altretanto granda e ben fornìa; 'sta zona chive ła ze el "renjo" de Sanji che cusì el pol dar sfogo a tuta ła só braura de cogo de ła ciurma. A ghe ze un forno zigante e un frigorìfaro col łucheto a conbinasion. I nùmari par vèrzarlo i ze "7326" e 'sta secuensa ła ze conosùa solche da Sanji, Nami e Nico Robin: A sarìa asè parigołozo se Luffy el fuse bon de vèrzar el frigo parché no'l se controła mìa cuande che el ga fame. De fianco de 'sta zona A ghe ze na stansa co ła funsion de infermerìa e łaboratorio, reservada a Chopper che el ze el mèdego de bordo; el cuerto del càsaro el ze praticàbiłe e 'l ga na zona co łe piante de mandarin de Nami, na fioriera de Nico Robin e un ortezel indóe che Uzop el cultiva łe só semense spesiałi ciamàe ; in pozision a zbalso sora ła pała del timon a ghe ze na sorta de cofa "de pupa" fata e mezasfera indóe che se cata: al łeveło pì baso ła bibłioteca granda de ła ciurma , al łeveło suparior A ghe ze el łocałe co ła vasca da banjo granda che ła vien doparada scuazi solche da łe tuze.